CELEX: 62011CN0137
Language: lv
Date: 2011-03-21 00:00:00
Title: Lieta C-137/11: Lūgums sniegt prejudiciālu nolēmumu, ko 2011. gada 21. martā iesniedza Cour du travail de Bruxelles (Beļģija) — Partena ASBL/Les Tartes de Chaumont–Gistoux SA

18.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 179/9
            
         Lūgums sniegt prejudiciālu nolēmumu, ko 2011. gada 21. martā iesniedza Cour du travail de Bruxelles (Beļģija) — Partena ASBL/Les Tartes de Chaumont–Gistoux SA
   
   (Lieta C-137/11)
   2011/C 179/15
   Tiesvedības valoda — franču
   
      Iesniedzējtiesa
   
   
      Cour du travail de Bruxelles
   
   
      Lietas dalībnieki pamata procesā
   
   
      Prasītāja: Partena ASBL
   
   
      Atbildētāja: Les Tartes de Chaumont–Gistoux SA
   
   
      Prejudiciālie jautājumi
   
   
               1)
            
            
               Vai Regulas Nr. 1408/71 (1) 13. un turpmāko pantu piemērošanas mērķiem un, precīzāk, 14.c panta piemērošanai dalībvalsts ievērojot tai atzītās pilnvaras paredzēt kritērijus dalībai tās ieviestā pašnodarbinātu personu sociālā nodrošinājuma sistēmā, “sabiedrības, kurai tiek piemēroti šīs valsts nodokļi, pārvaldi no ārvalstīm” var pielīdzināt darbības veikšanai tās teritorijā?
            
         
               2)
            
            
               Vai 1967. gada 27. jūlija Dekrēta Nr. 38, ar kuru tiek sakārtota pašnodarbināto personu sociālā nodrošinājuma sistēma, 3. panta 1. punkta ceturtā daļa atbilst Eiropas Savienības tiesībām un tostarp pārvietošanās un uzturēšanās brīvībai, kas ir garantēta Līguma par Eiropas Savienības darbību 21. pantā, ja tas neļauj personai, kura dzīvo citā dalībvalstī un sabiedrību, kura pakļauta Beļģijas nodokļiem, pārvalda no ārvalstīm, apstrīdēt dalības Beļģijas pašnodarbināto personu sociālā nodrošinājuma sistēmā prezumpciju, lai gan pilnvarotai personai, kura dzīvo Beļģijā un nepārvalda šādu sabiedrību no ārvalstīm, ir tiesības apstrīdēt šo prezumpciju un iesniegt pierādījumus, ka viņa nestrādā kā pašnodarbināta persona Karaļa Dekrēta Nr. 38 3. panta 1. punkta pirmās daļas izpratnē?
            
         
      (1)  Padomes 1971. gada 14. jūnija Regula (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 149, 2. lpp.).